Han var søn af [[godsejer]] Niels Øllgaard Kampmann (1786-1828) og Ane Christiane Hedevig f. Jessen (1784-1854), blev [[1831]] student fra [[Ribe Katedralskole]], [[1835]] [[juridisk kandidat]] og [[1837]] [[volontær]] i [[Rentekammeret]], men tog i maj [[1839]] til [[Frijsenborg]] for at manuducere den senere [[konseilspræsident]], [[Greve (rang)|grev]] [[C.E. Frijs]] til juridisk eksamen (afløstes heri [[1840]] af [[C.C. Hall]]) og blev efter indstilling af sin elevs fader [[1839]] [[birkedommer]] i Frijsenborg Birk. Herfra forflyttedes han [[1852]] som herredsfoged i [[Rougsø Herred|Rougsø]] o. fl. herreder ved Randers, et embede, han beholdt til sin død. Ved siden heraf havde han i årenes løb mange offentlige hverv. Han blev [[1845]] suppleant og [[1848]]-[[1852|52]] medlem af [[Skanderborg Amt]]sråd, [[1850]]-52 formand for afløsningen af [[husmand]]shoveriet i [[Aarhus Amt]], [[1851]] medlem af Komiteen for [[Gudenå]]s sejlbargørelse, [[1861]] formand for bestyrelsen af Gudenå, [[1869]] medlem af [[Randers Byråd]], endvidere formand for [[Randers Sparekasse]] og [[1876]] for [[Grenaabanen|Randers-Grenaabanens]] bestyrelse.
Organisationer Uddannelsesinstitutioner Ledere